Inger Marit Eira-Åhrén

Inger Marit Eira-Åhrén (født 1974) er en samisk sykepleier og politiker fra Norge (Ap). Hun ble ansatt som direktør i Sametinget i Norge i 2020.

Hun kommer opprinnelig fra Kautokeino i Finnmark, men har bodd i Røyrvik i Nord-Trøndelag siden tidlig på 2000-tallet. Eira-Åhrén var politisk rådgiver i Sosial- og helsedepartementet 2000–2001 og medlem av Røyrvik kommunestyre 2007–2011. Fra 2011 er hun medlem av Nord-Trøndelag fylkesting. Hun er leder i fylkestingets komité for utdannelse, kultur og helse, leder i områdestyret for Nord-Trøndelag reinbeiteområde og nestleder i styret i Helse Nord-Trøndelag HF. Hun gikk ut av politikken i 2018. I september 2020 ble hun ansatt som direktør for Sametinget. 

I 2026 omtalte NRK en sak knyttet til Eira-Åhréns bruk av leiebil og økonomihåndtering. Gjennomgangen viste at Sametinget hadde dekket leiebilutgifter på over 150 000 kroner for perioder der det manglet tilhørende reiseregninger, og at direktøren ved flere anledninger hadde godkjent egne fakturaer, noe som er i strid med statens økonomireglement. Direktøren forklarte praksisen med behov for effektiv reise og opplyste at enkelte reiseregninger ble levert sent eller ikke registrert før systemfrister. Saken førte til interne reaksjoner og til at Sametinget etablerte en ekstern ordning for håndtering av varsler og bekymringsmeldinger knyttet til økonomiske forhold. 

 Referanser 

Kategori:Ap-politikere i Nord-Trøndelag
Kategori:Lokalpolitikere i Røyrvik
Kategori:Regjeringen Stoltenberg I
Kategori:Politiske rådgivere fra Arbeiderpartiet
Kategori:Samiske politikere
Kategori:Norske sykepleiere
Kategori:Personer fra Kautokeino kommune